Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: Ör.-nek az 5/1996. (III. 22.) HÖ számú rendelet 2. §-a által
Paragraph Index: 336

Ör.-nek az 5/1996. (III. 22.) HÖ számú rendelet 2. §-a által megállapított 23. § (1) bekezdése is. Az Ör. vitatott rendelkezésével kapcsolatosan indítványozók előadták azt is, hogy az Ltv. 34. § (2) bekezdésében foglaltakra tekintet nélkül — törvénysértő módon — csupán a lakás komfortfokozatára figyelemmel állapítja meg a bérleti díj mértékét, a bérleti díjak megállapításakor a képviselő-testület teljesen figyelmen kívül hagyta a bérlők szociális helyzetét. Az Ör. 23. § (1) bekezdés alkotmányellenességének vizsgálata során az Alkotmánybíróság a lakbérmegállapítás indokainak megismerése érdekében megkeresést intézett a város polgármesteréhez. A polgármester a megkeresésre adott válaszában azt a tájékoztatást adta, hogy a rendelet megalkotásakor a város közel négyezer lakóházából mindössze 65 lakás állt önkormányzati tulajdonban, időközben az elidegenítések következtében ez a szám csaknem a felére csökkent. Így az önkormányzati lakásban lakók száma a település összlakosságához képest elenyésző. Mivel az önkormányzatnak anyagi eszközök hiányában nincs lehetősége a jogos lakásigények kielégítésére sem, a lakosság nagyobb része — nehéz anyagi körülményei ellenére — kénytelen lakhatását maga megoldani. A korábbi, az önkormányzati lakások bérének a városban kialakult lakásbérleti díjakhoz képest lényegesen alacsonyabban megállapított mértéke mellett az önkormányzati lakásban lakók indokolatlan előnyökhöz jutottak azzal a többséggel szemben, akik lakásproblémájukat magánszemélyek tulajdonában álló lakások bérletével voltak kénytelenek megoldani. A lakbéremelésnek kettős indoka volt. Egyrészt a képviselő-testület ezzel igazította hozzá az önkormányzati lakások bérleti díját a városban kialakult lakásbérleti díjak mértékéhez, másrészt a bérbeadót terhelő fenntartási költségek fedezetét kívánta az önkormányzat ily módon megteremteni. A képviselő-testület a bérlők vagyoni, jövedelmi, szociális viszonyait nem a lakbérek, hanem a lakbértámogatás megállapítása során vette figyelembe. Válaszában a polgármester kifejtette azt is, hogy az önkormányzati tulajdonban álló lakások minősége és településen belüli elhelyezkedése azonosnak tekinthető, így közöttük különbséget csak nagyságuk és komfortfokoza- III. rész HATÁROZATOK 1998/6. szám tuk alapján tudott tenni a képviselő-testület. A törvény által meghatározott külön szolgáltatásokat a lakások jellege miatt nem nyújt az önkormányzat, így azok ellenértéke sem volt figyelembe vehető a lakbérek megállapítása során. II.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes